આજે તો રોકાવાય એમ નહોતું. નીકળવામાં જ મોડું થઈ ગયું. કારણ અક્ષયનો ફોન. નવા ફલેટના ઈન્ટીરિયર માટે એણે કોઈ પરેરિયાને બોલાવ્યા છે. ફલેટના વિશાળ ખંડમાં અક્ષયને દરિયાનું અને હિલ સ્ટેશનનું વાતાવરણ એકસાથે જોઈએ. લાંબી ચર્ચા અને ભવ્ય આયોજનનો વિષય. ચર્ચા કરવા નિષ્ણાતો આવશે. આભાનું ધ્યાન અક્ષયની વાતમાં બિલકુલ નહોતું. મોડું થયું એટલે કે પછી પેલી છોકરીનું મોં સામે આવ્યા કરતું હતું એથી ?